
NR.SC2007 - 4844   DIN 28.02.2007
REFERAT

privind actualizarea valorii Devizului General pentru obiectivul 
„Amenajare strada Gloriei”
În bugetul din anul 2007 a fost prevăzută şi amenajarea străzii Gloriei.

În acest sens Direcţia Edilitară are achiziţionat Studiul de Fezabilitate. .
Acesta a fost aprobat în Consiliul Local prin Hotărârea nr. 380 din 10.12.2002 , la valoarea de 222.251,94 RON reprezentând 66.923,3 euro.

Soluţia prevăzută pentru realizarea sistemului rutier era aceea de macadam protejat cu tratament bituminos. Acest tip de îmbrăcăminte se foloseşte de regulă pe drumuri cu trafic redus.

Din experienţele anterioare s-a constatat că o astfel de îmbrăcăminte este costisitoare, necesitând o întreţinere permanentă, ce se realizează de regulă prin plombări şi tratamente bituminoase de etanşare.

Totodată având în vedere mărirea intensităţii traficului în municipiul Timişoara s-a cerut proiectantului să înlocuiască structura rutieră iniţială cu o structură rigidă, mai rezistentă.

Având în vedere cele de mai sus, şi întrucât în programul de achiziţii al anului 2007 este prevăzută achiziţionarea contractului de execuţie a lucrărilor de amenajare a străzii Gloriei, la  solicitarea consilierilor municipali, prin adresa nr. SC 2005 – 20602 din 05.12.2005, de a actualiza devizul general înainte de organizarea licitaţiei lucrărilor; proiectantului acestui obiectiv, SC AGHI PROIECT SRL,  i s-a cerut reactualizarea devizului general, .

În urma actualizării investiţia a ajuns la valoarea de 716.577 RON reprezentând 211.380 euro. 

Având în vedere cele menţionate precum şi memoriul justificativ, anexat, întocmit de către proiectant, alăturat vă înaintăm spre aprobare valoarea actualizată a obiectivului „Amenajare strada Gloriei”.

Privind actualizarea valorii devizului general 

pentru obiectivul de investiţie: 

“AMENAJARE STRADA GLORIEI”



Consiliul Local al Municipiului Timişoara

Având în vedere referatul nr. SC2007 – 4844   din 28.02.2007   intocmit de către Direcţia Edilitară  din cadrul Primăriei Municipiului Timişoara, prin care se propune aprobarea valorii devizului general pentru obiectivul de investiţie:”AMENAJARE STRADA GLORIEI”;

Având în vedere avizele Comisiei pentru Studii, Prognoze, Economie, Buget, Finanţe, Impozite şi Taxe, Comisiei pentru Administrarea Domeniului Public şi Privat, Servicii publice şi comerţ, Regii autonome şi societăţi comerciale, din cadrul Consiliului Local al Municipiului Timişoara;

Având în vedere Hotărârea Consiliului Local nr.380/10.12.2002 - privind aprobarea Studiului de Fezabilitate :”AMENAJARE STRADA GLORIEI” şi Hotărârea nr. 106/28.03.2006 privind actualizarea devizului general „AMENAJARE STRADA GLORIEI”
In conformitate cu prevederile art.36, alin. 2, lit. b) din Legea nr.215/.2001 -  privind administratia publică locală, republicată;

În temeiul art. 45 din Legea nr.215/.2001 -  privind administratia publică locală, republicată;

HOTĂRĂŞTE:
Art. 1. Se aprobă actualizarea valorii devizului general pentru obiectivul de investiţii:”AMENAJARE STRADA GLORIEI” de la valoarea 305.840,80 lei RON (83.174,3 euro ) la valoarea 716.577 lei RON reprezentând 211.380  euro, conform anexei care face parte integrantă din prezenta hotărâre.

Art. 2. Cu aducerea la îndeplinire a prezentei Horărâri se încredinţează Direcţia Edilitară şi Direcţia Economică a  Primăriei Municipiului Timişoara

Art. 3.  Prezenta Hotărâre se comunică:

· Prefecturii Judeţului Timiş

· Secretarului Primăriei Municipiului Timişoara

· Primarului Municipiului Timişoara

· Direcţiei Edilitare

· Direcţiei Economice

· Direcţiei Urbanism

· Direcţiei Patrimoniu

· Serviciului Juridic Contencios

· Serviciului Control şi Audit Intern

· Serviciului Centrul de Informare pentru Cetăţeni

· Biroului Relaţii Publice

· Mass-mediei locale
Preşedinte de şedinţă,

 Consilier

